فرانسادا ساری جیلیقّالیلار، جمهور باشقانی امانوئل ماکرون یؤنئتیمینه قارشی اعتراض‌لارینی دیله گتیرمک اوچون دونن اؤلکه ایچینده یئنی‌دن کوچه‌یه چیخدی.
پاریس‌دکی ناسیون میدانیندا توپ‌لانان گؤستریچی‌لر، رپوبلیگ میدانینا قدر یئریدی.
پولیسین گؤستریچی‌لره بیبر گازین‌دان ایستیفاده ائتدیگی گؤستریده 15 نفرین نظارته آلیندیغی آچیقلانیب.
آشیری سولچو بویون ایمه‌ین فرانسا حرکتی‌نین لیدری ژان لوک ملانشون، گؤسترییه قوشولا‌راق ساری جیلیقّا‌لیلارا دستک وئردی.
پولیس، چامپس-الیزه کوچه‌سینده گؤستری کئچیرمه‌سی قاداغان اولونان گؤستریچی‌لرین شارل دو گول اتویل میدانینی احاطه ائدن کوچه‌لر ایله الیزه سارایی و میللی مجلیسین اطرافین‌دان اوزاق توتولماسی اوچون گئنیش امنیت تدبیرلری آلیب.
لیلل، لیونون و تولوزا شهرلری‌نین مرکزلرینده ده میتینگ کئچیریلمه‌سینه ایجازه وئریلمه‌دی.
تولوزدا گؤستری قاداغاسینا باخمایا‌راق کوچه‌یه چیخان گؤستریچی‌لر، ایش ماشینینی آتشه وئردی.
پولیس‌ین بیبر گازی ایستیفاده ائتدیگی گؤستریده 23 نفر حبس اولونوب، 2 نفر آغیر یارالانیب.
تولوزا شهری‌نین بلدیه باشقانی ژان لوک مودنک، سوسیال مئدیا حسابین‌دان وئردیگی آچیقلامادا، میتینگ‌دکی شیددت حادثه‌لرینه اعتراض گؤستردی.
بردوکس، مارسیلیا، استراسبورگ شهری و مونپلیه کیمی شهرلرده ده گؤستری‌لر کئچیریلیب.
اؤلکه میقیاسیندا کئچیریلن گؤستری‌لره ایچ ایشلر ناظیرلیگینه گؤره 31 مین نفر، ساری جیلیقّالیلارا گؤره ایسه 80 مین 500 نفر قاتیلیب.
ساری جیلیقّالی ائیلملری، 18 نوامبر 2018دن بو یانا داوام ائدیر.
حکومتین پایلاشدیغی رقم‌لره گؤره، گؤستری‌لارده ایندییه قدر 11 نفر اؤلدو، 2 مین‌دن آرتیق آدام یارالانیب.
گؤستری‌لرده 8 مین 400دن چوخ آدام نظارته آلینارکن مینه یاخین آدام حبسه محکوم ائدیلیب.
